
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1567 

24 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Ειδικού Κανονισμού Λιμένα Θεσσαλονί¬ 
κης με αριθμό 61 «Περί κινήσεως και αγκυροβολιάς 


πλοίων στο λιμένα Θεσσαλονίκης». 1 

Τροποποίηση της 1502/29.5.2003 απόφασης του Γενι¬ 
κού Γραμματέα Περιφέρειας Ανατολικής Μακεδο¬ 
νίας - Θράκης. 2 

Τροποποίηση της 10284/02/29.5.2003 απόφαση του 
Γενικού Γραμματέα Περιφέρειας Ανατολικής Μα¬ 
κεδονίας - Θράκης. 3 

Σύσταση Νομικού Προσώπου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΛΟΥΤΡΟΠΟ¬ 
ΛΗΣ ΘΕΡΜΗΣ» στο Δήμο Λουτρ. Θερμής. 4 

Τροποποίηση του Οργανισμού Εσωτερικής Υπηρε¬ 
σίας Δήμου Ιωλκού Ν. Μαγνησίας. 5 

Συγχώνευση των ΚΑΠΗ του Δήμου Πολυγύρου σε 
ενιαίο Ν.Π. με την επωνυμία Κέντρο Ανοικτής 
Προστασίας Ηλικιωμένων (ΚΑΠΗ) Δήμου Πολυ¬ 
γύρου. 6 

Σύσταση Νομικού Προσώπου ΚΑΠΗ στο Δ.Δ. Αγ. Μά- 

μαντα Δήμου Μουδανίων. 7 

Σύσταση Νομικού Προσώπου Δημοσίου Δικαίου με 

την επωνυμία ΚΑΠΗ Δ.Δ. Σάρτης. 8 

Χορήγηση άδειας άσκησης επαγγέλματος Κοινωνικού 

Λειτουργού στην Κέκου Κυριακή του Χρήστου. 9 

Χορήγηση άδειας άσκησης επαγγέλματος Κοινωνικού 
Λειτουργού στην Τιμοθεΐδου Ελευθερία του 

Κων/νου. 10 

Χορήγηση άδειας άσκησης επαγγέλματος Κοινωνικού 
Λειτουργού στον Θεοδώρου Βασίλειο του Αντωνίου. 1 1 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2121/34/2003/11.8.2003 
απόφαση του Υπουργού Εμπορικής Ναυτιλίας. 12 


ΑΠΟΦΑΣΕΙΣ 

Αριθ. 2121/43/2003 (1) 

Έγκριση του Ειδικού Κανονισμού Λιμένα Θεσσαλονίκης 
με αριθμό 61 «Περί κινήσεως και αγκυροβολιάς πλοί¬ 
ων στο λιμένα Θεσσαλονίκης». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του ΝΔ 187/73 (ΦΕΚ261 Α') «ΠερίΚώ- 
δικος Δημοσίου Ναυτικού Δικαίου» όπως αυτό αντικατα- 
στάθηκε με το άρθρο 10 του Ν. 1940/91 (ΦΕΚ 40 Α') «Μο¬ 
νάδα Ειδικών Αποστολών Λιμενικού Σώματος (Μ.Ε.Α/ΛΣ) 
και άλλες διατάξεις περί αυτού». 

2. Την 10/18574/31.7.2003 γνώμη του Νομάρχη Θεσσα¬ 
λονίκης. 

3. Το άρθρο 29του Ν. 1558/85 (ΦΕΚ 137 Α') όπως προ¬ 
στέθηκε με το άρθρο 27 του Ν. 2081/92 (ΦΕΚ 154 Α') και 
το άρθρο 1 του Ν. 2469 (ΦΕΚ38Α'). 

4. Τον Ειδικό Κανονισμό Λιμένα Θεσσαλονίκης με αριθ¬ 
μό 61 που μας υποβλήθηκε με την 2121/07/03/25.8.2003 
αναφορά της Λιμενικής Αρχής Θεσσαλονίκης, με τις δια¬ 
τάξεις του οποίου ρυθμίζονται θέματα που αφορούν στην 
εύρυθμη λειτουργία του λιμένα Θεσσαλονίκης. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό Λιμένα 
Θεσσαλονίκης με αριθμό 61 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣΣΑΛΟΝΙΚΗΣ 
ΜΕ ΑΡΙΘΜ. 61 

«Περί κινήσεως και αγκυροβολιάς πλοίων 
στο λιμένα Θεσσαλονίκης» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

α) Τις διατάξεις του δια του από 9 Ιουνίου 1948 ΒΔ Κω- 

δικοποιημένου Νόμου 499/47 «Περί πειθαρχικής εξου¬ 
σίας των προϊστάμενων Λιμενικών Αρχών» (ΦΕΚ 162Α') 
συνδυαζόμενες μετά άρθρα 141-157 του ΝΔ187/73 με το 
οποίο κυρώθηκε ο Κώδικας Δημοσίου Ναυτικού Δικαίου 
(ΦΕΚ 261 Α'). 

β) Το άρθρο 156του Ν.Δ. 187/73 (ΦΕΚ261 Α) «Περί Κώ- 
δικος Δημοσίου Ναυτικού Δικαίου», όπως αντικαταστά- 
θηκε με το άρθρο 10 του Ν. 1940/91 (ΦΕΚ 40 Α) «Μονάδα 
ειδικών Αποστολών Λιμενικού Σώματος (ΜΕΑ/ΛΣ) και άλ¬ 
λες διατάξεις περί αυτού». 

γ) Τις διατάξεις του ΝΔ 444/70 «Περί αρμοδιοτήτων Λι¬ 
μενικού Σώματος και σχέσεων προς τις αρμοδιότητες των 
Σωμάτων Ασφαλείας» (ΦΕΚ 39/Α). 

δ) Το άρθρο 29Ατου Ν. 1558/85(ΦΕΚ 137/Α) όπως προ¬ 
στέθηκε με το άρθρο 27 του Ν. 2081/92 (ΦΕΚ 154/Α) και 
το άρθρο 1 του Ν. 2469 (ΦΕΚ38/Α'). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Κανονισμό: 

Άρθρο 1 
Γ ενική Διάταξη 

Η κίνηση των πλοίων ανεξαρτήτως σημαίας και γενικό¬ 
τερα των πλωτών μέσων, στην περιοχή αρμοδιότητας του 
Κεντρικού Λιμεναρχείου Θεσσαλονίκης, διέπεται από τις 
διατάξεις του ισχύοντος Διεθνούς Κανονισμού, προς 
Αποφυγή Συγκρούσεων στη θάλασσα (ΔΚΑΣ) και των ει¬ 
δικότερων διατάξεων του Γενικού Κανονισμού Λιμένα 
Θεσσαλονίκης (ΦΕΚ 458 Β'/78). 

Άρθρο 2 

Περιορισμός ταχύτητας 

1. Όλα τα πλοία που εισέρχονται ή εξέρχονται στο λιμά¬ 
νι ή σε λιμένες περιοχής δικαιοδοσίας του Κ.Λ. Θεσσαλο¬ 
νίκης, οφείλουν να πλέουν με ταχύτητα ελαττωμένη, όσον 
οι καιρικές συνθήκες και οι ελικτικές ιδιότητες του σκά¬ 
φους κατά την κρίση του πλοιάρχου το επιτρέπουν. Η τα¬ 
χύτητα αυτή που πρακτικά παρουσιάζει μικρές διαφορές 
για κάθε πλοίο και περίπτωση, θα καταβάλλεται προσπά¬ 
θεια να μην υπερβαίνει τη συνήθη ταχύτητα ασφαλούς 
διάπλου και χειρισμών που δεν δημιουργεί προβλήματα 
στα παραβεβλημένα πλοία και την ομαλή λειτουργία του 
λιμένα. Η ταχύτητα των πέντε (05) κόμβων αποτελεί πρα¬ 
κτική και ασφαλή ένδειξη προς την οποία να επιδιώκεται 
η συμμόρφωση, υπό ομαλές συνθήκες. 

2. Η κίνηση -ταχύτητα των ταχυπλόων πλοίων, όσα είναι 
εφοδιασμένα με πιστοποιητικό ασφαλείας και χαρακτηρί¬ 
ζονται ως ταχύπλοα σύμφωνα με τις ισχύουσες κάθε φο¬ 
ρά διατάξεις, εντός της περιοχής δικαιοδοσίας του Κ.Λ. 
Θεσσαλονίκης θα πρέπει να μη δημιουργεί κινδύνους από 
τον προκαλούμενο κυμάτισμά στα αγκυροβολημένα - πα¬ 
ραβεβλημένα - παραπλέοντα πλοία, καθώς και στην 
ασφάλεια των λιμενικών εγκαταστάσεων, όπως επίσης 
και των λουσμένων στις ακτές. 

3. Σε περίπτωση που διαπιστώνονται προβλήματα, σύμ¬ 
φωνα με την προηγούμενη παράγραφο, η κίνηση του τα¬ 
χύπλοου πλοίου θα καθορίζεται με απόφαση του Κεντρι¬ 
κού Λιμεναρχείου Θεσσαλονίκης. 

Άρθρο 3 

Όρια αγκυροβολιού Θεσσαλονίκης 

Η αγκυροβολιά πλοίων έξω από το λιμάνι Θεσσαλονίκης 
πραγματοποιείται στη θαλάσσια περιοχή νότια του λιμα¬ 


νιού η οποία περιλαμβάνεται μεταξύ των ακόλουθων στιγ¬ 
μάτων: 

α: φ = 40° 37', 50 και λ = 22° 54',70 

β: φ = 40° 37', 50 και λ = 22° 56',20 

γ: φ = 40° 36', 00 και λ = 22° 56', 15 

δ: φ = 40° 35', 70 και λ = 22° 54',55 

Άρθρο 4 

Υπεύθυνοι συμμόρφωσης 

Υπεύθυνοι για τηντήρηση των διατάξεωντου παρόντος 
Κανονισμού είναι οι πλοίαρχοι και οι κυβερνήτες των πλοί¬ 
ων και πλωτών μέσων. 

Άρθρο 5 

Αγκυροβολιά πλοίων 

1. Ο πλοίαρχος πλοίου που αγκυροβολεί στο αγκυρο¬ 
βολιό, ή σε περίπτωση που έχει απολυθεί, ο ναυτικός πρά¬ 
κτορας ή ο εφοπλιστής ή ο πλοιοκτήτης αυτού, μεριμνά 
και λαμβάνει τα αναγκαία μέτρα, έτσι ώστε το πλοίο του 
να δ ιατη ρεί ικανότητα και ετοιμότητα για πλο υ, καθ'όλη τη 
διάρκεια της παραμονής του στο αγκυροβόλιο. 

2. Η χρησιμοποίηση του αγκυροβολιού για παροπλισμό 
απαγορεύεται. 

3. Επίσης η χρησιμοποίηση του αγκυροβολιού Θεσσα¬ 
λονίκης για λόγους άλλους της συνήθους αναμονής για 
σειρά χρησιμοποίησης των λιμενικών εγκαταστάσεων ή 
βραχείας παραμονής για συνήθεις πράξεις εξυπηρέτη¬ 
σης του πλοίου και του πληρώματος, επιτρέπεται μόνον 
κατόπιν άδειας του Κεντρικού Λιμεναρχείου Θεσσαλονί¬ 
κης. 

4. Με οδηγίες του Κ.Λ. Θεσσαλονίκης ρυθμίζεται κάθε 
άλλο θέμα που αφορά την εύρυθμη λειτουργία του αγκυ¬ 
ροβολιού. 

Άρθρο 6 

Καταργούμενες Διατάξεις 

Από την έναρξη ισχύος του παρόντος Κανονισμού κα- 
ταργείται κάθε άλλη διάταξη που έρχεται σε αντίθεση με 
τις διατάξεις του ή που αναφέρεται σε θέματα που ρυθμί¬ 
ζονται από αυτόν. 

Άρθρο 7 

Κυρώσεις 

Οι παραβάτες του παρόντος κανονισμού η εκτέλεση 
του οποίου ανατίθεται στα Λιμενικά Όργανα ανεξάρτητα 
από τις συντρέχουσες ποινικές, πειθαρχικές και αστικές 
ευθύνες υπόκεινται και στις κυρώσεις του άρθρου 157 
του Ν.Δ. 178/73 (ΦΕΚ 261 Α') το πρώτο εδάφιο της παρα¬ 
γράφου 1 του οποίου τροποποιήθηκε σύμφωνα με το άρ¬ 
θρο 2 Π.Δ. 381 /95 (ΦΕΚ 214 Α), όπως τροποποιήθηκε και 
ισχύει με το άρθρο μόνο του Π.Δ. 193/2001 (ΦΕΚ156Α'). 

Θεσσαλονίκη, 25 Αυγούστου 2003 

Ο Κεντρικός Λιμενάρχης 
ΘΕΟΔΩΡΟΣ ΡΕΝΤΖΕΠΕΡΗΣ 


β) Ο Ειδικός αυτός Κανονισμός Λιμένα Θεσσαλονίκης 
ισχύει σε τρεις (03) μήνες από τη δημοσίευσή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Οκτωβρίου 2003 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21943 


Αριθ. οικ. 6586 (2) 

Τροποποίηση της 1502/29.5.2003 απόφασης του Γενικού 
Γραμματέα Περιφέρειας Ανατολικής Μακεδονίας - 
Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του άρθρου Ν. 4442/1929 όπως τροπο¬ 
ποιήθηκε από τον Α.Ν. 2278/40 και το Π.Δ. 611/77 «Περί 
στρατιωτικών και ναυτικών εισφορών και ναυλώσεων». 

2. Τις διατάξειςτου Ν.1406/83 «Ολοκλήρωσητης δικαι¬ 
οδοσίας των τακτικών δικαστηρίων και ρύθμιση μερικών 
άλλων θεμάτων». 

3. Το Π.Δ. 115/84 «Διορισμός των μελών των Διοικητι¬ 
κών Δικαστηρίων περί Στρατιωτικών Επιτάξεων». 

4. Το άρθρο 9 του Ν. 1649/86 σύμφωνα με το οποίο τα 
Διοικητικά Δικαστήρια Στρατιωτικών Επιτάξεων λειτουρ¬ 
γούν ως συλλογικό όργανο της Διοίκησης. 

5. Τα 16722, 17020/5.8.96 έγγραφα του Υπουργείου 
Εσωτερικών σχετικά με την αρμοδιότητα του Γενικού 
Γραμματέα της Περιφέρειας για τον διορισμό των μελών 
των Διοικητικών Επιτροπών Στρατιωτικών Επιτάξεων. 

6. Την 9.5.1995 πάγια διαταγή του Γ.Ε.Ε.Θ.Α. 

7. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

8. Την 1502/29.5.2003 απόφασή μας με την οποία ορί¬ 
σθηκαν τα μέλη της ανωτέρω Δ.Ε.Σ.Ε. Ν. Ξάνθης. 

9. Το Φ. 851.1/4/40856 Σ 119/5.9.2003 έγγραφο του Δ' 
Σώματος Στρατού (Δ/νση Οικονομικού), από το οποίο 
προκύπτει η ανάγκη τροποποίησης της 1502/29.5.2003 
απόφασή μας. 

10. Την 208/21.1.2002 (ΦΕΚ 128/τ.Β'/7.2.2002) εξουσιο- 
δοτική απόφαση, αποφασίζουμε: 

Τροποποιούμε την 1502/29.5.2003 απόφασή μας, ορί¬ 
ζουμε ως τακτικό μέλος της Δ.Ε.Σ.Ε. Ν. Ξάνθης τον Χει- 
μάρα Θεόδωρο Τ/χη (ΜΧ) του Δ'ΣΣ/ΔΜΧ, σε αντικατάστα¬ 
ση του Σκουμπουρδή Κων/νου Ανχη (ΜΧ) και ως αναπλη¬ 
ρωματικά μέλη. 

α) Τον Βαζακίδη Ευστράτιο Τ/χη του Δ'ΚΤΣ, σε αντικα¬ 
τάσταση του Γιαλιτάκη Μάρκου Τ/χη του Δ'ΚΤΣ. 

β) Τον Αβραμίδη Αναστάσιο, Τ/χη (ΜΧ) του Δ'ΣΣ/ΔΜΧ, 
σε αντικατάσταση του Μπουρνάκα Κων/νου Τ/χη (ΜΧ). 

Κατά τα λοιπά ισχύει η ανωτέρω 1502/29.5.2003 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 6 Οκτωβρίου 2003 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-*- 

Αριθ. 6176 (3) 

Τροποποίηση της 10284/02/29.5.2003 απόφαση του 
Γενικού Γραμματέα Περιφέρειας Ανατολικής Μακε¬ 
δονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξειςτου άρθρου Ν. 4442/1929 όπως τροπο¬ 


ποιήθηκε από τον Α.Ν. 2278/40 και το Π.Δ. 611/77 «Περί 
στρατιωτικών και ναυτικών εισφορών και ναυλώσεων». 

2. Τις διατάξεις του Ν. 1406/83 «Ολοκλήρωση της δικαι¬ 
οδοσίας των τακτικών δικαστηρίων και ρύθμιση μερικών 
άλλων θεμάτων». 

3. Το Π.Δ. 115/84 «Διορισμός των μελών των Διοικητι¬ 
κών Δικαστηρίων περί Στρατιωτικών Επιτάξεων». 

4. Το άρθρο 9 του Ν. 1649/86 σύμφωνα με το οποίο τα 
Διοικητικά Δικαστήρια Στρατιωτικών Επιτάξεων λειτουρ¬ 
γούν ως συλλογικά όργανα της Διοίκησης. 

5. Τα 16722, 17020/5.8.96 έγγραφα του Υπουργείου 
Εσωτερικών σχετικά με την αρμοδιότητα του Γενικού 
Γ ραμματέα της Περιφέρειας για τον διορισμό των με¬ 
λών των Διοικητικών Επιτροπών Στρατιωτικών Επιτά¬ 
ξεων. 

6. Την 9.5.1995 πάγια διαταγή του Γ.Ε.Ε.Θ.Α. 

7. Τις διατάξειςτου Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

8. Την 10284/02/29.5.2003 απόφασή μας με την οποία 
ορίσθηκαν τα μέλη της ανωτέρω Δ.Ε.Σ.Ε. Ν. Ροδόπης. 

9. Το Φ. 851.1/4/40856 Σ 119/5.9.2003 έγγραφο του Δ' 
Σώματος Στρατού (Δ/σης Οικονομικού), από τον οποίο 
προκύπτει η ανάγκη τροποποίησης της 10284/ 
02/29.5.2003 απόφασής μας. 

10. Την 208/21.1.2002 (ΦΕΚ 128/τ.Β'/7.2.2002) εξουσιο- 
δοτική απόφαση, αποφασίζουμε: 

Τροποποιούντες την 10284/02/29.5.2003 απόφασή 
μας, ορίζουμε ως τακτικό μέλος της Δ.Ε.Σ.Ε. Ν. Ροδόπης 
τον Καζαντζή Νικόλαο Τ/χη (ΠΖ) της 29 ΤΑΞΕΑ, σε αντι¬ 
κατάσταση του Τ/χη (ΠΖ) Μπίθα Αναστάσιου. 

Κατά τα λοιπά ισχύει η ανωτέρω 10284/02/29.5.2003 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 2 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 9596 (4) 

Σύσταση Νομικού Προσώπου με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΛΟΥΤΡΟΠΟΛΗΣ ΘΕΡ¬ 
ΜΗΣ» στο Δήμο Λουτρ. Θερμής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξειςτου άρθρου 42του Ν. 2218/94, όπως συ¬ 
μπληρώθηκε μετηνπαρ. 58του άρθρου 8του Ν. 2307/97. 

2) Τις διατάξειςτου άρθρου 203του Π.Δ. 410/95 όπως 
τροποποιήθηκαν και συμπληρώθηκαν. 

3) Τις 82/2003 και 108/2003 αποφάσεις του Δημοτικού 
Συμβουλίου του Δήμου Λουτρ. Θερμής με τις οποίες συ- 
νιστάται Νομικό Πρόσωπο με την επωνυμία «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΛΟΥΤΡΟΠΟΛΗΣ ΘΕΡΜΗΣ», απο¬ 
φασίζουμε: 

1) Συνιστάται στο Δήμο Λουτρ. Θερμής του Νομού Λέ¬ 
σβου Νομικό Πρόσωπο Δημοσίου Δικαίου με την επωνυ¬ 
μία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΛΟΥΤΡΟΠΟ¬ 
ΛΗΣ ΘΕΡΜΗΣ». 

2) Σκοπός του Ν.Π. θα είναι: 

α) Η συντήρηση και σωστή λειτουργία όλων των δημο¬ 
τικών αθλητικών εν γένει εγκ/σεων. 

β) Η δημιουργία νέων αθλητικών εγκ/σεων στις συνοι¬ 
κίες έτσι που να καλύπτονται οι αυξημένες ανάγκες των 
κατοίκων και ιδιαίτερα των νέων. 

γ) Η ανάπτυξη του ατομικού αλλά και του μαζικού λαϊ¬ 
κού αθλητισμού στο Δήμο Λ. Θερμής. 

δ) Η παροχή της δυνατότητας σε όλους τους δημότες 
και κατοίκους του Δήμου Θερμής να συμμετέχουν σε 
αθλητικές δραστηριότητες, μακριά από φανατισμούς, 
ανταγωνισμούς και κερδοσκοπικούς στόχους, καλλιερ¬ 
γώντας τις σωματικές και πνευματικές ικανότητες και το 
φίλαθλο ανταγωνιστικό πνεύμα. 

ε) Η ίδρυση τμημάτων κατά άθλημα με σκοπό τη δημι¬ 
ουργία Ακαδημιών για την παιδική και εφηβική ηλικία. 

στ) Η ψυχαγωγία και αναβάθμιση του πολιτιστικού επι¬ 
πέδου των νέων. 

ζ) Η οργάνωση αθλητικών εκδηλώσεων, επιμορφωτι¬ 
κών σεμιναρίων, διαλέξεων, τιμητικών βραβεύσεων αθλη¬ 
τών ή ομάδων κ.λπ. 

η) Η συνεργασία και ενίσχυση των Αθλητικών Σωματεί¬ 
ων του Δήμου Θερμής. 

3) Πόροι του Ν.Π. θα είναι: 

α) Η ετήσια επιχορήγηση του Δήμου Λουτρ. Θερμής 
που καθορίζεται στο ποσό των 15.000 €. 

β) Οι επιχορηγήσεις από τη Γ ενική Γ ραμματεία Αθλητι¬ 
σμού, κάθε φύσης συνδρομές, εισφορές, δωρεές κληρο¬ 
νομιές, κληροδοσίες και πρόσοδοι από την ίδια του την 
περιουσία, επιχορηγήσεις από τα προγράμματα της ΕΟΚ, 
εισπράξεις από διαφημίσεις στο χώρο των αθλητικών 
εγκ/σεων και ποσοστά από εισπράξεις αγώνων που θα 
διεξάγονται στους αθλητικούς χώρους του Οργανισμού. 

4) Περιουσιακά στοιχεία του Ν.Π. θα είναι: 

α) Οι κάθε είδους εγκ/σεις, χώροι άθλησης και γενικά 
ακίνητα που θα περιέλθουν στην κυριότητα του Οργανι¬ 
σμού από οποιαδήποτε αιτία. 

β) Το δικαίωμα διηνεκούς χρήσης και εκμετάλλευσης 
όλων των αθλητικών χώρων και εγκ/σεων (γήπεδα μπά- 
σκετ, βόλεϊ, γυμναστήρια κ.λπ.) που υπάρχουν στα Δ.Δ. 
του Δήμου ή που θα δημιουργηθούν στο μέλος και κάθε 
άλλος χώρος ή εκμετάλλευση (στάδια, γυμναστήρια 
κ.λπ.) που θα παραχωρηθούν στο Δήμο. Για την ομαλή 
διεξαγωγή των δραστηριοτήτων του Αθλητικού Οργανι¬ 
σμού του παραχωρείται αρχικά η χρήση των ποδοσφαιρι¬ 
κών γηπέδων Πηγής, Νέων Κυδωνιών και Μιστεγνών. 

5) Το Ν.Π. θα έχει έδρα το Δήμο Λουτρ. Θερμής, η δε 
σφραγίδα του θα είναι κυκλική. 

6) Διοίκηση του Ν.Π. 

Ο Οργανισμός θα διοικείται από θμελές Διοικητικό Συμ¬ 
βούλιο που μαζί με τους αναπληρωτές του ορίζονται από 
το Δημοτικό Συμβούλιο. 

Πρόεδρος του Διοικητικού Συμβουλίου είναι ο Δήμαρ¬ 
χος ή ο Αντιδήμαρχος ή άλλο μέλος αιρετό ή μη που ορί¬ 
ζεται από αυτόν. Μέλη του Διοικητικού Συμβουλίου είναι: 
τρεις (3) δημοτικοί Σύμβουλοι που ορίζονται από το Δημο¬ 
τικό Συμβούλιο και πέντε (5) κάτοικοι του Δήμου με ανά¬ 
λογη εμπειρία ή ειδικές γνώσεις σε αθλητικά εν γένει θέ¬ 
ματα. Η θητεία των μελώντου Δ/κού Συμβουλίου του Ν.Π. 
θα είναι ίδια με τη θητεία της δημοτικής περιόδου. Το διοι¬ 
κητικό συμβούλιο μετά την εκλογή του συγκροτείται σε 
σώμα εκλέγοντας τον Αντιπρόεδρο που θα αναπληρώνει 
τον απάντα ή κωλυόμενο Πρόεδρο καιτονγραμματέατου. 


7) Το Ν.Π. εκπροσωπείται ενώπιον Αρχής ή υπηρεσίας 
ή παντός τρίτου και ενώπιον κάθε δικαστηρίου από τον 
Πρόεδρο του Διοικητικού Συμβουλίου, θα στεγάζεται δε 
στα γραφεία του Δήμου. 

8) Με την παρούσα απόφαση προκαλείται δαπάνη σε 
βάρος του προϋπολογισμού του ΟΤΑ ύψους 15.000 €. 

Η απόφαση αυτή απόφαση να δημοσιευθεί στην Εφη¬ 
μερίδα της Κυβέρνησης. 

Μυτιλήνη, 30 Σεπτεμβρίου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 13624 (5) 

Τροποποίηση του Οργανισμού Εσωτερικής Υπηρεσίας 
Δήμου Ιωλκού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε με την παρ. 5 άρθ. 8 Ν. 2307/95. 

2. Τις διατάξεις του Π.Δ. 37/87, όπως συμπληρώθηκε με 
τα Π.Δ. 22/90 και 50/2001. 

3. Την 33/1991 απόφαση του Δημοτικού Συμβουλίου 
Ιωλκού, με την οποία ψηφίστηκε ο Οργανισμός Εσωτερι¬ 
κής Υπηρεσίας (αριθμ. εγκριτ. 10849/29.5.1991 ΦΕΚ 
450/24.6.91 τ.Β'). 

4. Τις 117/93,224/96 και 156/00 αποφάσεις του Δ.Σ. Ιωλ- 
κού με τις οποίες τροποποιείται ο Ο.Ε.Υ. του Δ. Ιωλκού. 

5. Την 74/2003 απόφαση του Δημοτικού Συμβουλίου 
Ιωλκού με την οποία εγκρίθηκε η τροποποίηση του Ο. Ε.Υ. 
για τους λόγους που αναφέρονται σ'αυτήν. 

6. Την 2/2003 σύμφωνη γνωμοδότηση του Υπηρεσιακού 
Συμβουλίου ΟΤΑ Ν. Μαγνησίας. 

7. Την 161238/10.5.2001 (ΦΕΚ 597/Β/2001) εξουσιοδο- 
τική απόφαση, αποφασίζουμε: 

Εγκρίνουμε την 74/2003 απόφαση του Δ.Σ. Ιωλκού με 
την οποία τροποποιείται ο Ο.Ε.Υ. του Δήμου Ιωλκού ως 
εξής: 

Το άρθρο Ιο του ισχύοντος Ο.Ε.Υ. του Δήμου Ιωλκού 
τροποποιείται ως εξής: 

«Άρθρο 1 

Η όλη υπηρεσία του Δήμου οργανώνεται στις ακόλου¬ 
θες οργανικές μονάδες: 

- Αυτοτελές Γ ραφείο Κέντρου Εξυπηρέτησης Πολιτών 
(ΚΕΠ), υπαγόμενο στο Δήμαρχο 

- Τμήμα Διοικητικό - Οικονομικό 

-Τμήμα Τεχνικό» 

Το άρθρο 2ο του ισχύοντος ΟΕΥ του Δ. Ιωλκού τροπο¬ 
ποιείται ως ακολούθως: 

(Αναριθμούνταιτα εδάφια α) και β) σε β) και γ) αντιστοί- 
χως και στο εδάφιο α) περιγράφονται οι αρμοδιότητες 
του αυτοτελούς γραφείου ΚΕΠ ως εξής): 

«Άρθρο 2ο 

Αντικείμενο και αρμοδιότητες Αυτοτελούς Γραφείου- 
Τμημάτων: 

α) Αυτοτελές Γ ραφείο Κέντρου Εξυπηρέτησης Πολιτών 

Το αυτοτελές γραφείο ΚΕΠ που υπάγεται απευθείας 
στο Δήμαρχο, απαρτίζεται από τα εξής δύο (2) τμήματα: 

Α) Τμήμα εξυπηρέτησης πολιτών με ανάλογες αρμοδιό¬ 
τητες με αυτές που περιγράφονται στην παρ. 1 του άρ¬ 
θρου 31 του Ν. 3013/2002, ήτοι: 

- Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

- Παραλαμβάνει αιτήσεις πολιτών για τη διεκπεραίωση 
υποθέσεών τους από τις Υπηρεσίες του Δήμου, τα στοι¬ 
χεία των οποίων καταχωρεί σε ειδικό πρωτόκολλο. 

- Διαθέτει για διευκόλυνση των πολιτών έντυπα αιτήσε¬ 
ων, κατά το άρθρο 3 παρ. 3 του Κώδικα Διοικητικής Διαδι¬ 
κασίας (Ν. 2690/1999). 

- Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά που δεν υποβάλλονται 
μαζί με την αίτηση, το ΚΕΠ τα αναζητά καιταπαραλαμ- 
βάνει με οποιονδήποτε πρόσφορο τρόπο από τις αρμό¬ 
διες υπηρεσίες, μετά από σχετική εξουσιοδότηση των 
πολιτών. 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελι¬ 
κό έγγραφο αποστέλλεται από την αρμόδια υπηρεσία 
και πάλι στο ΚΕΠ από το οποίο το παραλαμβάνει ο πολί¬ 
της ή του αποστέλλεται από το ΚΕΠ στη διεύθυνση που 
έχει δηλωθεί με συστημένη επιστολή και με αντικατα¬ 
βολή. 

Επιπλέον το ΚΕΠ παρέχει και τις εξής υπηρεσίες: 

- Επικύρωση διοικητικών εγγράφων. 

- Θεώρηση γνησίου υπογραφής. 

- Χορήγηση παραβολών, κινητών επισήμων και υπευθύ¬ 
νων δηλώσεων. 

- Χορήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το σύστημα 
ΤΑΧΙ5. 

- Διεκπεραίωση κάθε άλλης διοικητικής διαδικασίας 
που θα ανατίθεται στα ΚΕΠ με Κοινές Αποφάσεις Υπουρ¬ 
γού ΥΠ.ΕΣ.Δ.Δ.Α. και του κατά περίπτωση αρμοδίου 
Υπουργού. 

Β) Τμήμα εσωτερικής ανταπόκρισης: 

Στο τμήμα αυτό συγκεντρώνονται οι αιτήσεις πολιτών 
που υποβάλλονται στο ΚΕΠ και η διεκπεραίωσή τους 
εμπίπτει στις αρμοδιότητες του Δ. Ιωλκού. Τα αιτήματα 
αυτά προωθούνται από το εν λόγω Τμήμα στις αρμόδιες 
Υπηρεσίες του Δήμου. 

Το ίδιο Τμήμα, παρακολουθεί τη διαδικασία διεκπεραί¬ 
ωση των αιτημάτων αυτών, την τήρηση των νομίμων χρο¬ 
νικών προθεσμιών, παραλαμβάνει το σχετικό έγγραφο 
και το προωθεί αρμοδίως. 

Επίσης το Τμήμα αυτό τηρεί τα σχετικά με τη διακίνηση 
των ανωτέρω αναφερομένων αιτήσεων πολιτών στατιστι¬ 
κά στοιχεία, υποδέχεται και διαχειρίζεται τα παράπονα 
και τις προτάσεις των πολιτών για βελτιώσεις των διοικη¬ 
τικών διαδικασιών». 

Στο άρθρο 3 του ισχύοντος ΟΕΥ «Διάρθρωση θέσεων», 
αναριθμείται το εδάφιο Ε' σε ΣΤ' και στο εδάφιο Ε' περι- 
γράφεται η στελέχωση του ΚΕΠ ως εξής: 

«Ε': η στελέχωσητου ΚΕΠ (αυτοτελούςγραφείου) θα γί¬ 
νει με το υπάρχον προσωπικό ή με σύμβαση Ιδιωτικού Δι¬ 
καίου προσωπικό, που αναφέρεται στο άρθρο 31 παρ. 11 
και 12του Ν. 3013/2002 και συγκεκριμένα: 

- Δύο (2) μόνιμους υπαλλήλους του Δήμου (από το 
υπάρχον προσωπικό) 


-Έναν ωρομίσθιο φοιτητή, για χρονικό διάστημα μέχρι 8 
μήνες/ έτος 

- Έναν απόφοιτο ΑΕΙ - ΤΕΙ με ετήσια θητεία ή 

- Μέχρι δύο (2) συμβασιούχους υπαλλήλους με συμβά¬ 
σεις έργου, κατά τα οριζόμενα στην ΔΙΣΚΠΟ/Φ.Ι/οικ/ 
2002 Εγκύκλιο της Γ. Γ. Δημόσιας Διοίκησης του 
ΥΠ.ΕΣ.Δ.Δ.Α. 

Στην παρ. 3 του άρθρου 4 του ισχύοντος ΟΕΥ «Προϊ¬ 
στάμενοι Τμημάτων» προστίθεται εδαφ. Β, ως εξής: 

«Ειδικά στο αυτοτελές γραφείο ΚΕΠ, προϊσταται υπάλ¬ 
ληλος του Δήμου, κλάδου ΠΕ Δ/κού Οικονομικού, ελλεί¬ 
ψει δε αυτού υπάλληλος κατηγορίας ΔΕ Δ/κού - Οικονο¬ 
μικού». 

Ακροτελεύτια διάταξη: 

Από την ανωτέρω τροποποίηση επέρχεται επιβάρυνση 
του πρ/σμούτου Δήμου, η οποία δε μπορεί να προσδιορι¬ 
στεί, δεδομένου ότι εξαρτάται από τον αριθμό των 
κατ'έτος απασχολουμένων στο ΚΕΠ με συμβάσεις 
Ι.Δ.Ο.Χ. ή έργου, καθώς επίσης και από το ύψος της 
κατ'έτος χρηματοδότησης των δαπανών για την απασχό¬ 
ληση του εν λόγω προσωπικού από το πρόγραμμα «Κοι¬ 
νωνία της πληροφορίας» (2002 - 2003: 70% και 2003 - 
2004:50%). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Οκτωβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 9388 (6) 

Συγχώνευση των ΚΑΠΗ του Δήμου Πολυγύρου σε ενιαίο 
Ν.Π. με την επωνυμία Κέντρο Ανοικτής Προστασίας 
Ηλικιωμένων (ΚΑΠΗ) Δήμου Πολυγύρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ. 
410/1995. 

2. Τις 634/21.1.1999, 998/21.2.2000, 996/21.2.2000 
997/21.2.2000, 11264/24.10.2002 αποφάσεις μας, με τις 
οποίες συστήθηκαντα ΚΑΠΗ Πολυγύρου, Ολύνθου, Τα¬ 
ξιάρχη Βραστάμων και Πακαιοκάστρου αντίστοιχα. 

Την 223/2003 απόφαση του Δήμου Πολυγύρου που 
αφορά την συγχώνευση των ΚΑΠΗ του Δήμου Πολυγύ¬ 
ρου σε ενιαίο Ν.Π. με την επωνυμία Κέντρο Ανοικτής Προ¬ 
στασίας Ηλικιωμένων (ΚΑΠΗ) Δήμου Πολυγύρου. 

3. Την 5631/2000 (ΦΕΚ 1339/Β/2000) απόφαση εξου¬ 
σιοδότησης υπογραφής, αποφασίζουμε: 

Την συγχώνευση όλωντων Νομικών Προσώπωντου Δή¬ 
μου Πολυγύρου με τις Επωνυμίες ΚΑΠΗ Πολυγύρου, ΚΑ¬ 
ΠΗ Βραστάμων, ΚΑΠΗ Ολύνθου, ΚΑΠΗ Ταξιάρχη και ΚΑ¬ 
ΠΗ Παλαιοκάστρου σε ενιαίο Νομικό Πρόσωπο Δημοσίου 
Δικαίου του Δήμου, η συστατική πράξη του οποίου θα έχει 
ως εξής: 

Άρθρο Ιο 
Ονομασία 

Συστήνουμε στο Δήμο Πολυγύρου Χαλκιδικής, Νομικό 
Πρόσωπο Δημοσίου Δικαίου με την επωνυμία «Κέντρο Ανοι¬ 
κτής Προστασίας Ηλικιωμένων (ΚΑΠΗ) Δήμου Πολυγύρου». 

Άρθρο 2ο 
Σκοπός 

Σκοπός του Νομικού Προσώπου είναι η παροχή ιατρο- 
κοινωνικής προστασίας στα ηλικιωμένα άτομα της περιο¬ 
χής του Δήμου Πολυγύρου. 

Άρθρο 3ο 
Πόροι 

Πόροι του Νομικού Προσώπου είναι: 

- Η ετήσια επιχορήγηση του Δήμου Πολυγύρου που, θα 
προβλέπεται υποχρεωτικά στον εκάστοτε προϋπολογι¬ 
σμό αυτού. 

- Κάθε παροχή του κράτους προς το Νομικό Πρόσωπο 

- Κάθε είδους εισφορές, δωρεές, κληρονομιές και κλή- 
ροδοσίες προς το Νομικό Πρόσωπο. 

- Συνδρομές ή συμβολική χρηματική συμμετοχή των, 
μελών που έχουν ανάγκη προστασίας. 

- Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Κάθε άλλη νόμιμη πρόσοδος. 

Άρθρο 4ο 
Περιουσία 

Περιουσία του Νομικού Προσώπου είναι το σύνολο της 
περιουσίας των συγχωνευθέντων νομικών προσώπων 
που είχε παραχωρηθεί από το Δήμο σ’ αυτά ή έχει απο¬ 
κτηθεί στη διάρκεια της προηγούμενης λειτουργίας τους. 

Άρθρο 5ο 
Διοίκηση 

Το Νομικό Πρόσωπο θα διοικείται από Διοικητικό Συμ¬ 
βούλιο τα μέλη του οποίου θα ορίζονται μαζί με τους ανα¬ 
πληρωτές τους από το δημοτικό συμβούλιο ήτοι: 

α. Τον Δήμαρχο ή τον οριζόμενο απ’ αυτόν αιρετό ή μη 
μέλος, ως Πρόεδρο. 

β. Τρεις δημοτικούς συμβούλους από τους οποίους ο 
ένας θα προέρχεται από τη μειοψηφία και 

γ. Αντίστοιχο αριθμό μελώντωνπαραρτημάτωντων ΚΑ- 
ΠΗ, ο οποίος θα μπορεί να αυξομειώνεται ανάλογα με τη 
δημιουργία ή την κατάργηση κάποιων από αυτά. 

Το Διοικητικό Συμβούλιο στην αρχή κάθε δημοτικής πε¬ 
ριόδου εκλέγει από τα μέλη του τον Αντιπρόεδρο και 
Γραμματέα αυτού. 

Η θητεία των μελώντουΔ.Σ. ακολουθείτην δημοτική πε¬ 
ρίοδο και λήγει πάντοτε με την εγκατάσταση του νέου 
Δ.Σ. 


Άρθρο 6ο 

Έδρα του Νομικού Προσώπου 

Έδρα του Νομικού Προσώπου ορίζεται η έδρα του Δή¬ 
μου. Σε κάθε Δημοτικό Διαμέρισμα του Δήμου θα λει¬ 
τουργεί παράρτημα του Νομικού Προσώπου για την κα¬ 
λύτερη εξυπηρέτηση των μελώντου. 

Άρθρο 7ο 

Το Νομικό Πρόσωπο εκπροσωπείται σταΔικαστήρια και 
σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

Άρθρο 8ο 

Από τη δημοσίευση της παρούσας απόφασης για τη 
συγχώνευση στην Εφημερίδα της Κυβερνήσεως, το νέο 
Νομικό Πρόσωπο στο οποίο συγχωνεύθηκαν τα άλλα, 


υποκαθίσταται αυτοδικαίως και χωρίς καμία άλλη διατύ¬ 
πωση σε όλα εν γένει τα δικαιώματα και τις υποχρεώσεις 
των συγχωνευθέντων νομικών προσώπων εξομοιούμενο 
με καθολικό ανάδοχο. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δήμου Πολυγύρου για το 
έτος 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 

-♦- 

Αριθ. 9583 (7) 

Σύσταση Νομικού Προσώπου ΚΑΠΗ 
στοΔ.Δ. Αγ. Μάμαντα Δήμου Μουδανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ. 
410/1995. 

2. Την 203 /2003 απόφαση του Δημ. Συμβουλίου Μου- 
δανιών για την ίδρυση ΚΑΠΗ στο Δ.Δ Αγίου Μάμαντα. 

3. Την 5631/2000 (ΦΕΚ 1339/Β/2000) απόφαση εξου¬ 
σιοδότησης υπογραφής, αποφασίζουμε: 

Συστήνουμε στο Δ.Δ. Αγίου Μάμαντα του Δήμου Μου- 
δανιών Νομικό Πρόσωπο μετο όνομα ΚΑΠΗ Αγ.Μάμαντα, 
διεπόμενο από τις διατάξεις του άρθρου 203 του Π.Δ. 
410/1995. Σκοπός του Νομικού Προσώπου είναι: 

α) η παροχή υπηρεσιών για πρόληψη η καταστολή βιο¬ 
λογικών, ψυχολογικών και κοινωνικών αναγκών, καθώς 
και προβλημάτων υγείας των ηλικιωμένων ατόμων του 
Δημοτικού Διαμερίσματος Αγ. Μάμαντα του Δήμου Μου- 
δανιών, 

β) η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλή ματα και τις 
ανάγκες των ηλικιωμένων και 
γ) η έρευνα σχετικών θεμάτων με τους ηλικιωμένους. 
Πόροι του Νομικού Προσώπου είναι: 
α) η ετήσια επιχορήγηση του Δήμου, που θα προβλέπε- 
ται υποχρεωτικά στον εκάστοτε προϋπολογισμού αυτού, 
β) η επιχορήγηση και κάθε άλλη παροχή του Κράτους, 
είτε απ’ ευθείας προς το Νομικό Πρόσωπο, είτε προς το 
Δήμο Μουδανιώνγια το Νομικό Πρόσωπο, (άρθρο 199- 
Π.Δ. 410/95), 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες, 

δ) έσοδα από την συμβολική χρηματική συμμετοχή με¬ 
λών που έχουν ανάγκη προστασίας, 
ε) εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο, 
στ) πρόσοδοι από την ίδια περιουσία του, 
ζ) κάθε άλλη νόμιμος πρόσοδος. 

4. Το Νομικό Πρόσωπο διοικείται από πενταμελές (5με- 
λές) Διοικητικό Συμβούλιο τα μέλη του ορίζονται, μαζί με 
τους αναπληρωτές τους, από το Δημοτικό Συμβούλιο και 
αποτελείται από: 

α) το Δήμαρχο ή από άλλο μέλος, αιρετό ή μη, που ορί¬ 
ζεται από αυτόν, ως Πρόεδρο, 

β) έναν Δημοτικό Σύμβουλο, 

γ) δύο Δημότες ή κάτοικοι του Δ.Δ. Αγ. Μάμαντα, με 
ανάλογη κοινωνική δράση, 

δ) ένα δημότη ή κάτοικο, εκπρόσωπο των μελών του 
ΚΑΠΗ. 

Η θητείατωνμελώντου Διοικητικού Συμβουλίου. Μετην 
απόφαση αυτή δενπροκύπτει δαπάνη γιατο έτος 2003 εις 
βάρος του Προϋπολογισμού του Δήμου Μουδανιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 22 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗ Μ. ΣΑΡΗ ΓΙΑΝΝΗΣ 
-♦- 

Αριθ. 8222 (8) 

Σύσταση Νομικού Προσώπου Δημοσίου Δικαίου 
με την επωνυμία ΚΑΠΗ Δ.Δ. Σάρτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/1995. 

2. Την 105/2003 απόφαση του Δημ. Συμβουλίου Τορώ- 
νης για σύσταση Νομικού Προσώπου Δ.Δ. στο Δ.Δ. Σάρ¬ 
της μετην επωνυμία ΚΑΠΗ Δ.Δ. Σάρτης. 

3. Την 5631/26.7.2000 (ΦΕΚ1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
Ορισμός εισηγητών και μεταβίβαση εξουσίας Υπογρα¬ 
φής, Με εντολή Γ εν. Γ ραμματέα αποφάσεων, εγγράφων 
και άλλων πράξεων στο Γενικό Διευθυντή στους Προϊ¬ 
σταμένους Δ/νσεων, Τμημάτων και Γ ραφείων, των υπηρε¬ 
σιών της Περιφέρειας, αποφασίζουμε: 

Συνιστάται στο Δ.Δ. Σάρτης Δήμου Τορώνης Νομικό 
Πρόσωπο με το όνομα ΚΑΠΗ Σάρτης, διεπόμενο από τις 
διατάξεις του άρθρου 203 Π.Δ. 410/1995. 

2. Σκοπός του Νομικού Προσώπου είναι: 

α) Παροχή υπηρεσιών για πρόληψη ή καταστολή βιολο¬ 
γικών, ψυχολογικών και κοινωνικών αναγκών καθώς και 
προβλημάτων υγείας των ηλικιωμένων ατόμων τον Δημο¬ 
τικού Διαμερίσματος Σάρτης. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά μετά προβλήματα και τις 
ανάγκες των ηλικιωμένων και 
γ) Η έρευνα σχετικών θεμάτων με τους ηλικιωμένους. 

3. Πόροι του Νομικού Προσώπου είναι: 

α) Η ετήσια επιχορήγηση τον Δήμου, που θα προβλέπε- 
ται υποχρεωτικά στον εκάστοτε προϋπολογισμού αυτού. 

β) Η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο, είτε προς το 
ΔήμοΤορώνης,γιατο Νομικό Πρόσωπο, (άρθρ. 199-Π.Δ. 
410/95). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο, 
στ) Πρόσοδοι από την ίδια περιουσία του. 
ζ) Κάθε άλλη νόμιμος πρόσοδος. 

4. Το Νομικό Πρόσωπο διοικείται πενταμελές (δμελές) 
Διοικητικό Συμβούλιο που τα μέλη του ορίζονται μαζί με 


τους αναπληρωτές τους από το Δημοτικό Συμβούλιο και 
αποτελείται από: 

α) Το Δήμαρχο ή από άλλο μέλος, αιρετό ή μη, που ορί¬ 
ζεται από αυτόν, ως Πρόεδρο, 
β) Δύο Δημοτικούς Συμβούλους, 
γ) Ένα κάτοικο του Δ.Δ. Σάρτης, Δήμου Τορώνης, με 
ανάλογη επαγγελματική ή κοινωνική δράση, 
δ) Έναν εκπρόσωπο των μελών του ΚΑΠΗ. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και λήγει πάντοτε με την εγκατάσταση του νέου 
Δ.Σ. 

Με την απόφαση αυτή δεν προκαλείται δαπάνη εις βά¬ 
ρος του Προϋπολογισμού του Δήμου Τορώνης για το 
έτος 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 19 Αυγούστου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 

-♦- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στην Κέκου Κυριακή του Χρήστου. 

Ο ΝΟΜΑΡΧΗΣ ΣΕΡΡΩΝ 

Με την 3135/30.9.2003 απόφαση του Νομάρχη Σερρών 
έχει χορηγηθεί στην Κέκου Κυριακή του Χρήστου άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
ΓΕΩΡΓΙΟΣ ΠΑΛΑΣΚΑΣ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στηνΤιμοθεΐδου Ελευθερία του Κων/νου. 

Ο ΝΟΜΑΡΧΗΣ ΣΕΡΡΩΝ 

Μετην3137/30.9.2003 απόφαση του Νομάρχη Σερρών 
έχει χορηγηθεί στην Τιμοθε'ίδου Ελευθερία του Κων/νου 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
ΓΕΩΡΓΙΟΣ ΠΑΛΑΣΚΑΣ 

-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στον Θεοδώρου Βασίλειο του Αντωνίου. 

Ο ΝΟΜΑΡΧΗΣ ΣΕΡΡΩΝ 

Μετην 3231/6.10.2003 απόφαση του Νομάρχη Σερρών 
έχει χορηγηθεί στον Θεοδώρου Βασίλειο του Αντωνίου 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
ΓΕΩΡΓΙΟΣ ΠΑΛΑΣΚΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 2121/34/2003/11.8.2003 απόφαση του Υπουργού 
Εμπορικής Ναυτιλίας με την οποία εγκρίθηκε ο Γενικός 
Κανονισμός Λιμένα Ερμιόνης με θέμα «Έγκριση του Γενι¬ 
κού Κανονισμού Λιμένα Ερμιόνης», που δημοσιεύθηκε 
στο ΦΕΚ 1184/Β/25.8.2003, γίνονται οι ακόλουθες διορ¬ 
θώσεις: 

1) Στη σελ. 16259, α' στήλη 10ος στίχος, παραγράφου 
3, άρθρου 54 η φράση «Η σχετική άδειας», διορθώνεται 
σε «Η σχετική άδεια». 

2) Στη σελ. 16264, α' στήλη 4ος στίχος, παραγράφου α, 


άρθρου 87 οι λέξεις «να ειδοποιηθούν» διορθώνονται σε 
«να ειδοποιήσουν». 

3) Στη σελ. 16264, ο τίτλος του άρθρου 89 «Φύλακες λοι¬ 
πόν πλοίων σε ενέργεια» διορθώνεται σε «Φύλακες λοι¬ 
πών πλοίων σε ενέργεια». 

4) Στη σελ. 16271, α' στήλη, 4ος στίχος, άρθρου 146, οι 
λέξεις «... της εορτής σχετικά αίτηση..», διορθώνεται σε 
«...της εορτής σχετική αίτηση..». 

5) Στη σελ. 16272, β' στήλη, 6ος στίχος, άρθρου 153, οι 
λέξεις «(επαγγελματική - Ερασιτεχνική)», διορθώνεται σε 
«(Επαγγελματική - Ερασιτεχνική)». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




